Document ID: 32007R1381

KOMISIJAS REGULA (EK) Nr. 1381/2007
(2007. gada 26. novembris),
ar kuru groza Regulu (EK) Nr. 2133/2001, ar ko atver dažas Kopienas tarifu kvotas un tarifu maksimālos apjomus labības nozarē un paredz to pārvaldi attiecībā uz Kopienas tarifu kvotu koncesijām Fēru salu zivju barībai, kas atbilst KN kodiem 2309 90 10, ex 2309 90 31 un ex 2309 90 41
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1968. gada 28. jūnija Regulu (EEK) Nr. 827/68 par tirgus kopējo organizāciju dažiem produktiem, kas uzskaitīti Līguma II pielikumā (1),
ņemot vērā Padomes 1996. gada 6. decembra Lēmumu 97/126/EK par noslēgto nolīgumu starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses (2),
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (3) un jo īpaši tās 12. panta 1. punktu,
tā kā:
(1)
Ar ES un Dānijas un Farēru salu Apvienotās komitejas Lēmumu Nr. 1/2005 (4) ir grozīts 3. protokols par noteiktas izcelsmes izstrādājumu jēdziena definīciju un administratīvās sadarbības metodēm ar Padomes Lēmumu 97/126/EK apstiprinātajā Nolīgumā starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses (5) (turpmāk tekstā - “Nolīgums”).
(2)
Padome 2007. gada 13. jūnijā pieņēma lēmumu par Kopienas nostāju attiecībā uz Nolīguma 4. protokola grozīšanu.
(3)
Ar EK/Dānijas - Farēru salu apvienotās komitejas Lēmumu Nr. 1/2007 (6), ar ko groza Nolīguma 4. protokolu, ir mainīta gada tarifa kvota ar kārtas numuru 09.0689.
(4)
Nolīguma, kas grozīts ar EK/Dānijas - Farēru salu apvienotās komitejas Lēmumu Nr. 1/2007, 4. protokola 1. panta otrās daļas 1. punktā noteikts, ka attiecībā uz minēto tarifa kvotu, kas atvērta zivju barībai ar KN kodiem ex 2309 90 10, ex 2309 90 31 un ex 2309 90 41, Farēru [Fēru] salu iestādēm jāapstiprina, ka saskaņā ar šo preferenciālo kvotu uz ES eksportētai zivju barībai nav pievienots lipeklis papildus tam lipeklim, kas dabiski atrodams labībā un var nonākt zivju barības maisījumā.
(5)
EK/Dānijas un Farēru salu apvienotās komitejas Lēmuma Nr. 1/2007 3. pantā noteikts, ka tarifa kvotas apjoma palielinājumu 2007. kalendārajam gadam aprēķina proporcionāli laikam no 2007. gada 1. decembra. Tāpēc tarifa kvotas apjoma palielinājums 2007. kalendārajam gadam jānosaka 833 tonnu apmērā.
(6)
Tādēļ attiecīgi jāgroza Komisijas Regula (EK) Nr. 2133/2001 (7).
(7)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 2133/2001 groza šādi.
1)
Regulas 2. panta 3. punktu aizstāj ar šādu:
“3. Produktus, ko importē atbilstīgi tarifa kvotai 09.0689, izlaiž brīvā apgrozībā pēc tam, kad uzrādīti šādi dokumenti:
a)
izcelsmes apliecinājums, kā noteikts Nolīguma starp Eiropas Kopienu, no vienas puses, un Dānijas valdību un Farēru salu autonomijas valdību, no otras puses, 3. protokola par noteiktas izcelsmes izstrādājumu jēdziena definīciju un administratīvās sadarbības metodēm 16. pantā; un
b)
deklarācija, kurā iekļauts V pielikumā norādītais teksts vienā no valodām un kuru apliecinājusi šāda Farēru salu iestāde:
Heilsufrøðiliga starvsstovan/Pārtikas, veterinārijas un vides aģentūra
Falkavegur 6, 2. floor.
FO-100 TÓRSHAVN
FARĒRU SALAS
Tālrunis: 00 298 35 64 00
Fakss: 00 298 35 64 01
Dienesta tālrunis: 00 298 55 64 03 (līdz pulksten 23.00)
E-pasta adrese: HFS@HFS.FO
Tīmekļa vietne: www.hfs.fo”
2)
II pielikuma tekstu, kas attiecas kvotu Nr. 09.0689, aizstāj ar šīs regulas I pielikuma tekstu.
3)
Šīs regulas II pielikuma tekstu pievieno kā V pielikumu.
2. pants
Neatkarīgi no 1. panta 2. punkta tarifa kvota 2007. kalendārajam gadam ir 10 833 tonnas.
3. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 1. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 26. novembrī

Labels: 3
18
17
6